*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_\_**

**din \_\_\_\_\_\_\_\_\_\_\_ 2022**

**Chișinău**

cu privire la modificarea Hotărârii Guvernului nr. 647/2014 privind punerea în aplicare a prevederilor secțiunilor a 271-a și a 281-a din Codul vamal al Republicii Moldova

în temeiul art. 1953 alin. (5) din Codul vamal al Republicii Moldova nr.1149/2000 (republicat în Monitorul Oficial al Republicii Moldova, ediție specială din 1 ianuarie 2007), cu modificările ulterioare, Guvernul HOTĂRĂŞTE:

**1.** Hotărârea Guvernului nr. 647/2014 privind punerea în aplicare a secțiunilor a 271-a și a 281-a din Codul vamal al Republicii Moldova (*Monitorul Oficial al Republicii Moldova, 2014, nr. 238-246, art. 695)*, se modifică după cum urmează:

1) la punctul 1 primul alineat din hotărâre, cuvintele „și retragere” se substituie cu textul „ , retragere și anulare”;

2) în Anexa nr.1 la hotărâre:

a) în denumire, cuvintele „și retragere” se substituie cu textul „ , retragere și anulare”;

b) la punctul 1, cuvintele „și retragere” se substitute cu textul „ , retragere și anulare”;

c) după punctul 1, se completează cu punctele 11 - 14, cu următorul cuprins:

„11. Procedura de eliberare, suspendare, retragere, modificare și anulare a autorizației AEO se efectuează prin intermediul sistemului informațional automatizat de gestionare a autorizației de agent economic autorizat (în continuare – SIA ”e-AEO”).

 12. SIA ”e-AEO” reprezintă o soluție informatică, constituită din interconexiunea unui ansamblu de resurse și tehnologii informaționale, mijloace tehnice de program și metodologii, precum și infrastructură, destinată utilizatorului pentru procesarea informației și formarea resursei informaționale privind gestionarea proceselor de aplicare, eliberare a autorizațiilor AEO, monitorizare și reevaluare a condițiilor de autorizare AEO.

13. SIA ”e-AEO” este parte componentă a Sistemului Informațional Integrat Vamal.

14. Regulamentul de funcționare a SIA ”e-AEO” este aprobat de Serviciul Vamal.”;

d) punctul 4 va avea următorul cuprins:

,,4. Cererea se completează în conformitate cu modelul din anexa nr.1 la prezentul Regulament şi se prezintă în format electronic, cu utilizarea tehnicilor de prelucrare electronică a datelor şi autentificare prin aplicarea semnăturii electronice, care corespunde cerinţelor faţă de documentul electronic prevăzute de Legea nr.91/2014 privind semnătura electronică şi documentul electronic.”;

e) la punctul 5, cuvintele „acordare a statutului de agent economic autorizat” se substituie cu cuvintele „autorizației AEO”;

f) punctul 8 va avea următorul cuprins:

„8. Solicitantul transmite cererea, chestionarul de autoevaluare, anexele, informațiile și documentele necesare Serviciului Vamal în format electronic, prin intermediul SIA „e-AEO” ”;

g) la punctul 12, cuvintele „în scris” se exclud;

h) la punctul 14, cuvântul „emis” se substituie cu cuvântul „ emisă”;

i) la punctul 191, cuvintele „în scris” se exclud;

j) punctul 21 va avea următorul cuprins:

„21. Decizia de refuz a Serviciului Vamal se aduce la cunoștința solicitantului, cu indicarea motivelor refuzului și poate fi atacată în conformitate cu prevederile Codului vamal.”;

k) după punctul 221, se completează cu punctul 222 cu următorul cuprins:

„222. Comunicarea dintre Serviciul Vamal și solicitant/titular, inclusiv a deciziilor de acordare, suspendare, modificare, retragere, anulare precum și prezentarea/solicitarea actelor, informațiilor va fi efectuată electronic, prin intermediul SIA ”e-AEO”.

Data comunicării deciziilor, inclusiv a solicitărilor Serviciului Vamal este considerată data remiterii mesajului electronic.”;

l) punctul 32 va avea următorul cuprins:

 „32. Serviciul Vamal suspendă autorizația în cazul în care:

a) se consideră că pot exista motive pentru anularea, retragerea sau modificarea autorizației, dar nu dispune încă de toate elementele necesare pentru a decide cu privire la anularea, retragerea sau modificarea acesteia;

 b) titularul nu se conformează cu oricare dintre condițiile menționate la articolul 1953 alin.(1) din Codul vamal, care îi revin prin respectiva autorizație și este oportun să i se acorde titularului timpul necesar pentru a adopta măsuri prin care să asigure îndeplinirea condițiilor sau respectarea obligațiilor;

c) titularul autorizației solicită respectiva suspendare, deoarece se află temporar în imposibilitatea de a îndeplini condițiile prevăzute în autorizație sau de a se conforma obligațiilor care îi revin prin această autorizație.

d) utilizarea în mod neautorizat a logoului AEO.

Сînd titularul AEO nu îndeplinește condițiile prevăzute la art. 1953 alin.(1) pct.3) din Codul vamal, autorizația AEO se suspendă pe întreaga durată a procesului contravențional, în conformitate cu prevederile Codului vamal şi ale Codului contravențional, sau pe întreaga durată a procesului penal, conform Codului de procedură penală, pînă la data la care hotărârea judecătorească rămâne definitivă.

 În acest caz se aplică, în mod corespunzător, excepțiile stipulate în art.1953 alin.(1) pct.3) din Codul vamal.”

m) punctul 33 se abrogă;

n) la punctul 34, textul „lit.a)” se substituie cu textul „lit.b)”;

o) se completează cu punctul 371 cu următorul cuprins:

 „371. În cazul în care, în urma suspendării autorizației, Serviciul Vamal intenționează să anuleze, să retragă sau să o modifice, în conformitate cu pct.40 – 413 din prezentul Regulament, perioada de suspendare, se prelungește până când decizia privind anularea, revocarea sau modificarea intră în vigoare.”;

p) denumirea capitolului V va avea următorul cuprins: ”RETRAGEREA, MODIFICAREA, ȘI ANULAREA AUTORIZAŢIEI AEO”;

r) punctul 40 va avea următorul cuprins:

 „40. Serviciul Vamal retrage Autorizația AEO în următoarele cazuri:

a) titularul AEO cu autorizația suspendată nu a întreprins măsurile necesare şi nu a lichidat neajunsurile depistate, pentru a se conforma cerințelor, pînă la expirarea termenului suspendării;

b) există o decizie a unei autorități administrative sau judiciare care să concluzioneze că una dintre persoanele menționate: titularul AEO, angajatul responsabil de domeniul vamal al titularului, persoana împuternicită să îl reprezinte pe titular sau care exercită controlul asupra gestiunii acestuia, au comis încălcări grave sau repetate ale legislației vamale sau fiscale, precum și dacă una dintre persoanele menționate au antecedente penale pentru săvârșirea infracțiunilor în legătură cu activitatea economică, inclusiv cu activitatea economică a titularului.

În acest caz se aplică în mod corespunzător excepțiile și considerațiile stipulate la art.1953 alin.(1) pct.3) din Codul vamal;

c) la solicitarea titularului AEO;

d) în cazul în care titularul AEO utilizează logoul pe perioada suspendării autorizației AEO.”;

s) se completează cu punctele 412-414 cu următorul cuprins:

„412. Retragerea sau modificarea autorizației AEO produce efecte din ziua imediat următoare datei la care decizia Serviciului Vamal privind retragerea sau modificarea autorizației AEO a fost adusă la cunoștința agentului economic.

413. Autorizația se anulează dacă sunt întrunite concomitent următoarele condiții:

1) decizia de acordare a autorizației a fost luată pe baza unor informații eronate;

2) titularul autorizației știa sau trebuia să știe că informațiile erau eronate;

3) decizia urma a fi diferită în cazul în care informațiile erau corecte.

414. Anularea autorizației produce efecte de la data la care a obținut valabilitate decizia inițială.”;

t) punctul 42 va avea următorul cuprins:

„42. Decizia Serviciului Vamal privind suspendarea, retragerea, modificarea și anularea autorizației AEO se aduce la cunoștința titularului şi poate fi atacată conform prevederilor Codului vamal.”;

u) punctul 46 va avea următorul cuprins:

„46. Serviciul Vamal notifică imediat birourile vamale şi autoritățile competente eliberarea, suspendarea, retragerea, modificarea, anularea autorizației AEO.”;

3) în Anexa nr.1 la Regulamentul privind procedura de eliberare, suspendare şi retragere a autorizației de agent economic autorizat:

a) cuvintele „și retragere” se substituie cu textul „ , retragere și anulare”;

b) textul „Cerere de acordare a statutului de agent economic autorizat (conform Regulamentului privind procedura de eliberare, suspendare și retragere a autorizației de agent economic autorizat)” se substituie cu cuvintele „Cerere de autorizație AEO”;

c) la pct.16 din tabel, textul „Numărul de anexe (a se vedea instrucțiunile de completare)” se exclude;

d) cuvintele „INSTRUCŢIUNI de completare a cererii de acordare a statutului de agent economic autorizat” se substituie cu cuvintele „INSTRUCŢIUNI de completare a cererii de autorizație AEO”;

e) la punctul 16, din instrucțiunea de completare a cererii de acordare a statutului de agent economic autorizat:

cuvintele ,,numărul de anexe” din ambele cazuri, se exclud;

subpunctele 1) și 2) vor avea următorul cuprins:

„1) Numele, prenumele fondatorilor membrilor consiliului de administrație, ale administratorului precum şi adresele părţilor respective.

2) Numele, prenumele persoanei responsabile de domeniul vamal a solicitantului.”;

4) Anexa nr.2 la Regulamentul privind procedura de eliberare, suspendare și retragere a autorizației de agent economic autorizat, se abrogă;

5) în Anexa nr.2 la hotărîre:

a) punctul 28 va avea următorul cuprins:

„28. Serviciul Vamal suspendă autorizația în cel puţin unul dintre următoarele cazuri:

a) se consideră că pot exista motive pentru anularea, retragerea autorizației, dar nu dispune încă de toate elementele necesare pentru a decide cu privire la anularea, retragerea acesteia;

b) se constată nerespectarea obligațiilor stipulate în declarația-angajament, fapt ce a condus la sporirea riscului de neconformare la condițiile de autorizare;

c) titularul nu se conformează cu oricare dintre condițiile menționate la articolul 1843 alin.(1) și (11) din Codul vamal, care îi revin prin respectiva autorizație și este oportun să i se acorde titularului timpul necesar pentru a adopta măsuri prin care să asigure îndeplinirea condițiilor sau respectarea obligațiilor;

d) titularul autorizației solicită respectiva suspendare, deoarece se află temporar în imposibilitate de a îndeplini condițiile prevăzute în autorizație sau de a se conforma obligațiilor care îi revin prin această autorizație.”;

b) la punctul 29, textul „pct.28 subpct.1) sau 2)” se substitute cu textul „pct.28 lit.b), c)”;

c) punctul 32 va avea următorul cuprins:

„32. În cazul, cînd se consideră că titularul autorizației nu poate îndeplini condițiile prevăzute la art. 1953 alin.(1) pct.3) din Codul vamal, autorizația se suspendă pe întreaga durată a procesului contravențional, în conformitate cu prevederile Codului vamal şi ale Codului contravențional, sau pe întreaga durată a procesului penal, conform Codului de procedură penală, pînă la data la care hotărârea judecătorească rămâne definitivă.

În acest caz se aplică, în mod corespunzător, excepțiile și considerațiile stipulate în art.1953 alin.(1) pct.3) din Codul vamal.”;

d) punctul 36 va avea următorul cuprins:

„36. Serviciul Vamal retrage autorizația în următoarele cazuri:

1) titularul autorizației suspendate nu a întreprins măsurile necesare pentru a se conforma cerințelor pînă la expirarea termenului de suspendare;

2) există o decizie a unei autorități administrative sau judiciare care să concluzioneze că una dintre persoanele menționate: titularul autorizației, angajatul responsabil de domeniul vamal al titularului, persoana împuternicită să îl reprezinte pe titular sau care exercită controlul asupra gestiunii acestuia, au comis încălcări grave sau repetate ale legislației vamale sau fiscale, precum şi dacă una dintre persoanele menționate au antecedente penale pentru săvârşirea infracțiunilor în legătură cu activitatea economică, inclusiv cu activitatea economică a titularului.

În acest caz se aplică în mod corespunzător excepțiile şi considerațiile stipulate art.1953 alin.(1) pct.3) din Codul vamal;

3) la solicitarea titularului autorizaţiei.”;

e) punctul 38 va avea următorul cuprins:

„38. Data la care retragerea produce efecte este indicată în decizia privind retragerea autorizației care se aduce la cunoștința titularului şi poate fi atacată conform prevederilor Codului vamal.”;

f) punctul 41 va avea următorul cuprins:

„41. Decizia privind anularea autorizației se aduce la cunoștința titularului şi poate fi atacată conform prevederilor Codului vamal.”;

6) Anexa nr.3 la hotărîre se completează cu punctul 21 cu următorul cuprins:

„21. Organizarea și funcționarea ghișeului unic în domeniul eliberării autorizației AEO se efectuează prin SIA ”e-AEO””;

7) la punctul 4 din Anexa nr.4 la hotărîre, după cuvintele „prezentul Regulament,” se completează cu textul „ prin intermediul SIA”e-AEO”.”.

**2.** Agenții economici, care la data intrării în vigoare a prezentei hotărâri, dețin statutul AEO vor comunica cu Serviciul Vamal doar prin SIA „e-AEO”.

**3.** Prezenta hotărîre intră în vigoare la data publicării în Monitorul Oficial al Republicii Moldova.

**Prim-ministru Natalia GAVRILIȚA**

**Contrasemnează:**

**Ministrul finanțelor Dumitru BUDIANSCHI**

**Ministrul economiei Sergiu GAIBU**